pythainlp/thai_wikipedia_clean_20230101 huggingface dataset:
การตรวจสอบเชิงทฤษฎีเมื่อไม่นานมานี้ได้แสดงให้เห็นว่าในบริเวณ Z=106–108 and N≈160–164 "เกาะ/คาบสมุทร" สักแห่งอาจเสถียรโดยคำนึงถึงนิวเคลียร์ฟิชชั่นและการปล่อย β- ออกมา นิวเคลียสหนักยิ่งยวดเช่นนั้นสลายตัวโดยการปล่อยอนุภาคออกมาเท่านั้นยิ่งไปกว่านั้น ไม่ใช่ใจกลางของเกาะมหัศจรรย์ดังที่เคยคาดการณ์ไว้ ในทางตรงกันข้าม นิวเคลียสที่มี Z=110 และ N=183  ดูเหมือนว่าจะอยู่ใกล้ใจกลางของ "เกาะมหัศจรรย์" ที่เป็นไปได้ (Z=104–116 และ N≈176–186) ในบริเวณ N≈162 รอดชีวิตจากการสลายตัวแบบบีตา-เสถียรและนิวเคลียร์ฟิชชั่นและครึ่งชีวิตของการสลายตัวให้อนุภาคแอลฟาที่ทำนายไว้ของไอโซโทปนี้อยู่ราว ~3.2 ชั่วโมง มากกว่า (~28 วินาที) ซึ่งมีนิวเคลียสรูปทรงผิดเพี้ยนที่มหัศจรรย์สองเท่า อย่างไรก็ตาม นิวเคลียสหนักยิ่งยวด นั้นยังไม่เคยถูกสังเคราะห์ขึ้นในห้องทดลอง (พ.ศ. 2552) ส่วนสำหรับนิวเคลียสหนักยิ่งยวดที่ Z&gt;116 และ N≈184 นั้นครึ่งชีวิตของการสลายตัวให้อนุภาคแอลฟานั้นได้ถูกทำนายว่าน่าจะต่ำกว่าหนึ่งวินาที นิวเคลียสที่ Z=120, 124, 126 และ N=184 นั้นน่าจะเป็นนิวเคลียสทรงกลมมหัศจรรย์คู่และเสถียรเมื่อคำนึงถึงนิวเคลียร์ฟิชชั่นการคาดการณ์จากแบบจำลองควอนตัมทันเนลลิ่งได้แสดงให้เห็นว่านิวเคลียสที่หนักยิ่งยวดเช่นนั้นจะสลายตัวโดยการปล่อยอนุภาคแอลฟาออกมาภายในไมโครวินาทีหรือน้อยกว่านั้น
ปลาร่องไม้ตับ
ปลาร่องไม้ตับ หรือ ปลาข้างลาย  ปลาน้ำจืดชนิดหนึ่ง ในวงศ์ปลาตะเพียน (Cyprinidae)
มีขนาดปานกลาง ลำตัวเรียวยาว จะงอยปากสั้นทู่ และครีบหางเว้าลึกเป็นแฉก มีลักษณะเด่นคือ มีแถบสีดำขนาดค่อนข้างใหญ่พาดผ่านนัยน์ตาตามความยาวลำตัวไปสิ้นสุดที่โคนครีบหาง
มีขนาดความยาวประมาณ 24 เซนติเมตร พบกระจายพันธุ์ทั่วไปในภูมิภาคเอเชียอาคเนย์ เป็นปลาในสกุลปลาสร้อยนกเขาที่พบได้บ่อยที่สุด โดย ฮิวจ์ แมคคอร์มิค สมิธ นักมีนวิทยาชาวอเมริกัน ที่เข้ามาศึกษาพันธุ์สัตว์น้ำในประเทศไทยได้บันทึกไว้ว่า จับปลาร่องไม้ตับขนาดความยาว 23.5 เซนติเมตร ได้ที่แม่น้ำปราณ ในเดือนพฤษภาคม เป็นปลาตัวเมียที่มีไข่แก่ และจับได้ที่บึงบอระเพ็ดในเดือนพฤศจิกายน เป็นปลาตัวเมียขนาด 6 เซนติเมตร มีไข่เต็มท้อง แสดงให้เห็นว่า เริ่มผสมพันธุ์วางไข่ตั้งแต่ขนาด 6 เซนติเมตรขึ้นไป
เป็นปลาที่กินตะไคร่น้ำและสาหร่ายรวมถึง แมลงน้ำต่าง ๆ ตามโขดหินและใต้ท้องน้ำเป็นอาหาร นิยมเลี้ยงกันเป็นปลาสวยงาม โดยเฉพาะในต่างประเทศเพราะมีความอดทน เลี้ยงง่าย สามารถปรับตัวให้เข้ากับสภาพแวดล้อมต่าง ๆ ได้เป็นอย่างดี
Rohita triporos
Rohita brachynotopterus
Osteochilus microcephalus
ปลาข้างลาย
ปลาร่องไม้ตับวานเดิร์ส
ปลาร่องไม้ตับวานเดิร์ส  ปลาน้ำจืดชนิดหนึ่ง ในวงศ์ปลาตะเพียน (Cypriniade)
มีขนาดและลักษณะทั่วไปคล้ายกับปลาร่องไม้ตับ ("O. microcephalus") ซึ่งอยู่สกุลเดียวกัน แต่ที่ต่างกันคือ มีแถบสีดำพาดตามความยาวของลำตัวตั้งแต่เหนือช่องเหงือกไปสิ้นสุดที่กึ่งกลางของปลายครีบหาง และมีถิ่นอาศัยเฉพาะแหล่งน้ำที่ติดต่อกับแม่น้ำโขงเท่านั้น เป็นปลาที่ไม่พบบ่อยมากนัก นอกจากนี้แล้วยังพบได้ที่กว๊านพะเยา
มีความยาวเต็มที่ 20 เซนติเมตร กินตะไคร่น้ำและพืชน้ำต่าง ๆ เป็นอาหาร
Rohita waandersii
Labeo soplaoensis
Osteochilus waandersii
ปลาพรมหัวเหม็น
ปลาพรหมหัวเหม็น
แอบบอส แจดีดี
แอบบอส แจดีดี (; เกิดวันที่ 13 มกราคม ค.ศ. 1969 ที่กรุงเตหะราน) เป็นนักมวยปล้ำชาวอิหร่าน ผู้ซึ่งเข้าแข่งขันในรุ่นเฮฟวี่เวท (90–100 กก.) ที่โอลิมปิกฤดูร้อน 1996 โดยเป็นฝ่ายแพ้ต่อเคิร์ต แองเกิล และได้รับรางวัลเหรียญเงิน เขาถูกสั่งห้ามเข้าร่วมการแข่งขันเป็นเวลาสองปีจากการใช้สารต้องห้ามสำหรับนักกีฬา เขาได้รับเลือกเป็นสมาชิกสภาเมืองเตหะรานในการเลือกตั้งท้องถิ่นประจำปี 2013
ในการแข่งขันชิงแชมป์โลก 1993 แจดีดีเป็นฝ่ายชนะชาวอเมริกันชื่อ เมลวิน ดักลาส อย่างไรก็ตาม การตรวจปัสสาวะได้ปรากฏพบสารต้องห้าม ด้วยเหตุนี้ จึงได้มีการตัดชื่อเขาออกจากรายการ
แจดีดีได้รับการกล่าวถึงครั้งหนึ่งในรายการโปรโมทโดยเคิร์ต แองเกิล ในช่วงการแข่งขันของเขากับซามัว โจ โดยแองเกิลได้กล่าวว่าเขาเคยปล้ำกับนักมวยปล้ำชาวอิหร่านในช่วงโอลิมปิกฤดูร้อน 1996 เขาได้กล่าวถึงการทำในสิ่งที่มีเกียรติ และให้บุรุษผู้นั้นสามารถทำการสู้กับเขาได้อีกครั้ง เช่นเดียวกับการให้โจมาสู้กับเขาได้อีกครั้งหลังจากจบลงด้วยความพ่ายแพ้ของเขา ทั้งนี้ แจดีดียังเคยเป็นอดีตผู้ฝึกสอนแชมป์มวยปล้ำฟรีสไตล์ระดับเยาวชนชาวอิหร่าน ซึ่งเป็นนักมวยปล้ำไร้พ่ายแห่งดับบลิวอีซี และเป็นเจ้าของร่วมสมาคมอเมริกันคอมแบท ผู้มีนามว่าคามาล ชาโลรัส
อีซีดับเบิลยู ออน ทีเอ็นเอ็น
อีซีดับเบิลยู ออน ทีเอ็นเอ็น เป็นรายการโทรทัศน์ที่เกี่ยวกับมวยปล้ำอาชีพประเภทฮาร์ดคอร์ของสมาคมมวยปล้ำอาชีพเอ็กซ์ตรีม แชมเปี้ยนชิพ เรสต์ลิง (อีซีดับเบิลยู) โดยออกอากาศตั้งแต่วันที่ 27 สิงหาคม 1999 – 6 ตุลาคม 2000 ทางช่องสถานีเดอะแนชวิลล์เน็ตเวิร์ค (ทีเอ็นเอ็น ซึ่งปัจจุบันเป็นช่องสไปค์) โดยมีสนามประจำสมาคม คือ อีซีดับเบิลยู อารีน่า หรือ ดิ อารีน่า ในปัจจุบัน
ECW on TNN
เอ็กซ์ตรีม แชมเปี้ยนชิพ เรสต์ลิง
มันหมู
มันหมู คือ เนื้อไขมันของหมูทั้งในรูปแบบที่เจียวแล้วและยังมิได้เจียว เดิมใช้เป็นหรือใช้แทนมันสำหรับประกอบอาหารโดยทั่วไปทั้งยังใช้เป็นเครื่องทาทำนองเดียวกับเนยด้วย แต่ปัจจุบันได้รับการใช้งานลดลง กระนั้น พ่อครัวและช่างทำขนมร่วมสมัยหลายแขนงยังนิยมใช้มันหมูยิ่งกว่าไขมันชนิดอื่น คุณภาพของมันหมูในการประกอบอาหารนั้นขึ้นอยู่กับว่ามันนั้นได้มาจากส่วนใดของหมูและได้รับการแปรรูปมาอย่างไร
น้ำมันหมู
ท่าอากาศยานเถาะซวน
ท่าอากาศยานเถาะซวน  เดิมชื่อ ท่าอากาศยานซาวหว่าง  เป็นท่าอากาศยานในเมืองซาวหว่าง อำเภอเถาะซวน จังหวัดทัญฮว้า ประเทศเวียดนาม ทางวิ่งมีขนาด 3,200 × 45 เมตร สนามบินแห่งนี้สามารถจุผู้โดยสารได้ 500,000 คนต่อปี เป็นฐานทัพอากาศและจะทำหน้าที่เที่ยวบินโยธาตั้งแต่ 1 มกราคม พ.ศ. 2556
ประมณฑ์ คุณะเกษม
เดอะบอร์นดิสเวย์บอลล์
ดิ เอจ ออฟ กลอรี
แมรี่เดอะไนท์
เอสโทเนีย
แลตเวีย
ปลาหน้าหมอง
ปลาหน้าหมอง  ปลาน้ำจืดชนิดหนึ่ง ในวงศ์ปลาตะเพียน (Cyprinidae)
มีลักษณะคล้ายปลาสร้อยนกเขา ("O. vittatus") ที่อยู่ในสกุลเดียวกัน แต่จะงอยปากยื่นกว่า ปากงุ้มอยู่ด้านล่าง ครีบหลังสั้นกว่า ลำตัวมีสีน้ำตาลแดงหรือม่วงคล้ำ ส่วนหัวมีสีคล้ำหรือม่วงคล้ำ ข้างช่องเหงือกมีแต้มสีดำ ครีบสีคล้ำ
มีขนาดโดยเฉลี่ย 15-20 เซนติเมตร พบกระจายพันธุ์เป็นฝูงเล็ก ๆ ประมาณ 5-10 ตัว เที่ยวเวียนว่ายกินตะไคร่น้ำและอินทรีสารเล็ก ๆ ตามกองหินหรือโขดหินใต้น้ำ เป็นปลาที่พบได้เฉพาะต้นน้ำลำธารในป่า
เป็นปลาที่พบได้น้อย พบกระจายพันธุ์ในภูมิภาคเอเชียตะวันออกเฉียงใต้ ในประเทศไทยเดิมจะพบแต่เฉพาะในพื้นที่ที่เป็นต้นน้ำลำธารในป่าดิบของภาคใต้เท่านั้น แต่ต่อมาในปี พ.ศ. 2550 ได้มีการค้นพบที่อำเภอเซกา จังหวัดหนองคาย ซึ่งเป็นปัจจุบันเป็นจังหวัดบึงกาฬ
Osteochilus enneaporus
Osteochilus enneaporos
รายชื่อตัวละครในอินาสึมะอีเลฟเวน GO
เบ็ตตินา ฮอย
เบ็ตตินา ฮอย (; ชื่อเดิม: เบ็ตตินา โอเฟอร์เรช; 7 พฤศจิกายน ค.ศ. 1962 – ) เป็นนักกีฬาขี่ม้าระดับโอลิมปิก ผู้เข้าแข่งขันให้แก่เยอรมนีในประเภทอีเวนติง เบ็ตตินาเข้าแข่งขันในโอลิมปิกฤดูร้อน 1984 และโอลิมปิกฤดูร้อน 2004 นอกจากนี้ เธอยังเคยมอบม้าระดับสี่ดาวของเธอที่มีชื่อว่า "ริงวูด คอกคาทู" ให้แก่พรหมธร กิ่งวรรณ ซึ่งเป็นนักขี่ม้าชาวไทยได้ใช้เข้าแข่งขันในหลายรายการ
ในโอลิมปิกฤดูร้อน 2004 ซึ่งจัดขึ้น ณ กรุงเอเธนส์ เบ็ตตินาได้เข้าแข่งขันในรายการอีเวนติงสามวัน ทั้งในประเภทบุคคลและประเภททีมของเยอรมัน
ภายหลังจากสนามเดรสสาจและครอสคันทรี นิโกลา โตแซงต์ได้เป็นผู้นำในสนามของวันที่สาม ส่วนเบ็ตตินาอยู่ในอันดับที่สอง โดยทีมฝรั่งเศสขึ้นนำเป็นที่หนึ่ง และทีมเยอรมันอยู่ในอันดับสองเช่นเดียวกัน ในรอบแรก รอบที่สาม และรอบสุดท้ายของรายการแสดงการกระโดด เบ็ตตินา (ผู้แข่งรายการกระโดดเป็นรายสุดท้ายของทีมเยอรมัน ในฐานะนักขี่ม้าเยอรมันที่ดีที่สุด) ไม่ได้มีการสะดุดรั้วใดๆ อย่างไรก็ตาม เบ็ตตินาได้ข้ามเส้นเริ่มต้นสองครั้งและได้รับการลงโทษด้วยเวลา 14 หน่วย ภายหลังจากการข้ามเส้นเริ่มต้นของเบ็ตตินาเป็นครั้งแรกนาฬิกาก็ได้เริ่มต้นใหม่ และเบ็ตตินาได้คิดว่าเธอมีทางเลือกในการวนรอบอีกครั้งก่อนเริ่มการแสดงการกระโดดของเธอ
ทีมเยอรมันได้ทำการประท้วงเรื่องการปรับโทษเวลาโดยอุธรณ์ต่อคณะกรรมการแห่งสหพันธ์กีฬาขี่ม้านานาชาติ (เอฟอีไอ) ว่าเบ็ตตินาไม่ทราบเวลาจริง ดังที่นาฬิกาไม่ได้แสดงเวลาที่ถูกต้องแก่เธอ และที่เธอได้ขี่ยากขึ้นกว่าเดิมก็เพื่อหลีกเลี่ยงการลงโทษด้านเวลา การตัดสินที่เพิ่มบทลงโทษทางเวลาเป็นอันกลับคำ โดยในประเภททีมจะมีการมอบเหรียญทองให้แก่เยอรมันและในประเภทบุคคลจะมีการมอบเหรียญทองให้แก่เบ็ตตินา
อย่างไรก็ตาม ทีมอังกฤษ, ฝรั่งเศส และอเมริกา ในภายหลังได้อุธรณ์ต่อศาลอนุญาโตตุลาการกีฬา (ซีเอเอส) โดยพิสูจน์ว่าเอฟอีไอเป็นฝ่ายผิดที่ได้ยกเลิกการลงโทษทางเวลาของเบ็ตตินาในรอบสุดท้าย คำตัดสินของซีเอเอสคือคณะกรรมการเอฟอีไอได้คุยโวอำนาจของตนในการยกเลิกการลงโทษทางเวลา ซีเอเอสได้กล่าวอีกด้วยว่าการตัดสินนั้นไม่ได้อิงต่อกฎใดๆที่มีอยู่ของเอฟอีไอ โดยเป็นเพียงเหตุผลอย่างเป็นทางการเฉพาะอาณาเขต นั่นได้ส่งผลให้เบ็ตตินาและทีมเยอรมันพลาดการได้รับรางวัลเหรียญทอง ซึ่งทีมเยอรมันได้ลงมาอยู่ในอันดับที่ 4 ส่วนเบ็ตตินาได้ลงมาอยู่ในอันดับที่ 9 โดยมีเลสลี ลอว์ ซึ่งเป็นนักขี่ม้าชาวอังกฤษได้รับรางวัลเหรียญทองในประเภทบุคคล, คิมเบอร์ลี เซเวอร์สัน ชาวอเมริกาได้รับเหรียญเงิน และพิพพา ฟันเนล ชาวอังกฤษได้รับเหรียญทองแดง ส่วนนิโกลา โตแซงต์ ได้อยู่ในอันดับที่ 8 สำหรับในประเภททีม ฝรั่งเศสได้เหรียญทอง, อังกฤษได้เหรียญเงิน และอเมริกาได้เหรียญทองแดง
สำหรับกีฬาขี่ม้าในโอลิมฤดูร้อน 2008 ที่จัดขึ้นในเขตปกครองพิเศษฮ่องกง เธอไม่สามารถเข้าร่วมแข่งขันได้เนื่องด้วยม้า "ริงวูด คอกคาทู" ของเธอมีอาการบาดเจ็บก่อนการแข่งเพียงไม่นาน
เบ็ตตินาและสามีของเธอ แอนดรูว์ ฮอย ผู้ซึ่งเข้าแข่งขันให้แก่ออสเตรเลีย ต่างใช้เวลา 12 ปีอยู่ในกลอสเตอร์เชอร์ ที่กัชคอมพาร์ค ที่ดินแห่งเจ้าหญิงแอนน์ พระราชกุมารี สองคู่รักที่แต่งงานเคยเข้าแข่งขันกันเอง โดยอยู่คนละทีมในการชิงเหรียญรางวัลโอลิมปิกเดียวกัน ในเดือนมกราคม ค.ศ. 2009 คู่รักสกุลฮอยได้ย้ายไปยังดอยท์เชสโอลิมเพียคอมมีทีเฟือร์ไรเทไร ในวาเรนดอร์ฟ ประเทศเยอรมนี ในเดือนมิถุนายน ค.ศ. 2010 แอนดรูว์ ฮอย ได้ย้ายไปยังฟาร์เลย์เอสเตทในสหราชอาณาจักร ซึ่งปัจจุบันเขาอาศัยอยู่ในวิลท์เชอร์ และในเดือนพฤศจิกายน ค.ศ. 2011 เบ็ตตินาได้ประกาศต่อสาธารณชนถึงการแยกทางของพวกเขา
อาคารรัฐสภา
หอคอยลิเบอเรชัน
หอคอยลิเบอเรชัน  เป็นหอคอยที่สูงเป็นอันดับ 2 ในแถบตะวันออกกลาง รองจากหอคอย ในประเทศอิหร่าน และสูงเป็นอันดับ 13 ของโลก โดยมีความสูงจากฐานถึงยอด 372 เมตร ตั้งอยู่ในกรุงคูเวตซิตี ประเทศคูเวต การก่อสร้างหอคอยแห่งนี้ เริ่มใน ค.ศ. 1987 ก่อนการบุกรุกของประเทศอิรักใน มันถูกตั้งชื่อว่าหอโทรคมนาคมคูเวต (The Kuwait Telecommunications Tower)
เมื่ออิรักเข้าบุกรุกคูเวต ในช่วงวันที่ 2-4 สิงหาคม ค.ศ. 1990 ซึ่งเป็นหนึ่งในสงครามอ่าวเปอร์เซีย การก่อสร้างจึงหยุดชะงักลงช่วงหนึ่ง แต่โครงสร้างไม่ได้รับความเสียหาย การก่อสร้างกลับมาอีกครั้งหนึ่งหลังจากกองทัพของซัดดัม ฮุสเซนถูกขับไล่ออกไปเมื่อวันที่ 27 กุมภาพันธ์ ค.ศ. 1991 และเริ่มสร้างต่อใน ค.ศ. 1993 จนกระทั่งการก่อสร้างเสร็จสมบูรณ์ใน ค.ศ. 1996 และถูกตั้งชื่อใหม่ว่า หอคอยลิเบอเรชัน หรือ หอคอยแห่งอิสรภาพ โดยเป็นสัญลักษณ์ที่ได้อิสรภาพจากประเทศอิรัก
หอคอยแห่งนี้ประกอบด้วยภัตตาคารหมุนรอบและหอสังเกตการณ์ และยังเป็นสำนักงานวิทยุและโทรคมนาคมของคูเวต หลังคาของหอคอยส่วนบนสูง 308 เมตร และส่วนยอดสุดของหอคอยสูง 372 เมตร (1,010 ฟุต) ชาวคูเวตถือว่าหอคอยนี้เป็นงานศิลปะแห่งโลกโทรคมนาคม เพราะหอคอยแห่งนี้เป็นศูนย์กลางระบบโทรคมนาคมของประเทศ
กงล้ออธิษฐาน
กงล้ออธิษฐาน  เป็นวัตถุสำหรับประกอบศาสนกิจของศาสนาพุทธแบบทิเบต มีลักษณะเป็นล้อหมุนทรงกระบอก อาจทำด้วย โลหะ, ไม้ หรือ หิน ตามแต่ลักษณะการใช้งาน ผื้นผิวรอบทรงกระบอกจารึกมนต์แห่งกรุณา ที่ว่า "โอม มณิปทฺเม หูม"  ซึ่งตามประเพณีของชาวพุทธทิเบตแล้ว การหมุนกงล้อดังกล่าวมีผลเท่ากับการสวดมนต์ด้วยปากเปล่า
ชาวทิเบตเชื่อว่าทุกครั้งที่กงล้อนี้หมุนหนึ่งรอบ เท่ากับเป็นการสวดมนต์ได้หนึ่งจบ ดังนั้นผู้ที่ทำการสวดมนต์และหมุนกงล้ออธิษฐานไปพร้อม ๆ กัน จะเป็นตัวช่วยเพิ่มพูนบุญกุศล ชำระบาปกรรม ด้วยกรรมดี กงล้ออธิษฐานนี้มีอยู่ด้วยกันหลายขนาด ทั้งขนาดใหญ่ที่ต้องออกแรงหมุน หรือ กงล้อเล็กๆ ที่สามารถถือไว้ในมือได้ และใช้เชือกช่วยผ่อนแรงในการหมุน กงล้อบางอันจะถูกแขวนอยู่กลางอากาศหรือลอยอยู่ในน้ำ ซึ่งทำให้สามารถหมุนได้ แต่วัดบางแห่งก็จะเป็นกงล้อหินตามสถานที่ศักดิ์สิทธิ์ หรือวัดบางแห่งจะมีกงล้ออธิษฐานแบบที่เรียงเป็นแนวยาวไปบนราวไม้ตลอดแนวทางเดิน
สวนไคระกุเอ็น
เป็ดน้อย
เป็ดน้อย เป็นภาพยนตร์ไทย ที่ออกฉายในปี พ.ศ. 2511 แนวรักชวนหัว เสียดสีสังคมชนชั้น ประกอบเพลง ระบบ 35 มม.อัศวินซูเปอร์ซีเนสโคป สีอัศวินอีสต์แมน เสียง(พากย์)ในฟิล์ม ของ อัศวินภาพยนตร์ เรื่องและบทภาพยนตร์โดย เวตาล กำกับโดย ภาณุพันธุ์ (ทั้งสองชื่อเป็นพระนามแฝงของ พระเจ้าวรวงศ์เธอ พระองค์เจ้าภาณุพันธุ์ยุคล) ฉายที่ศาลาเฉลิมไทย พ.ศ. 2511 เป็นครั้งแรกของหนังไทยจำนวนน้อยเรื่องในช่วงต้นทศวรรษ 2510 ที่เสนอภาพชีวิตชนบท , เพลงลูกทุ่ง, การละเล่นพื้นบ้าน "ลำตัด" และ ควาย
เดิมเสด็จพระองค์ชายใหญ่ทรงสร้างเป็นละครโทรทัศน์ช่อง 7 ขาวดำ (ททบ.5) สนามเป้า นำแสดงโดย ทม วิศวชาติ, บุษรา นฤมิตร, จันตรี สาริกบุตร ไม่นานก่อนสร้างเป็นภาพยนตร์ และเป็นเรื่องที่เสด็จฯ โปรดมากที่สุด เคยผลิตเป็นแถบวีดิทัศน์ตลับ (Video Cassette) ในสภาพปานกลาง
ต่อมา แฮบปี้ไทม์ มาร์เก็ตติ้ง ผู้ได้ลิขสิทธิ์ เผยแพร่ในรูปแบบดีวีดี เมื่อ พ.ศ. 2550 คุณภาพด้อยกว่าปานกลาง ต้นฉบับบางส่วนขาดหายไปรวมทั้งช่วงหลังที่ต้องใช้ภาพจากแถบวีดิทัศน์ตลับแทน
ศักดิ์ชัย (ไชยา สุริยัน) และสหายชาวคณะสามศักดิ์ (สักรินทร์ - ทนงศักดิ์ - มีศักดิ์) เจ้าหน้าที่สำรวจพื้นที่ทำทางหลวง เข้ามาขอพักชั่วคราวในบ้านสุดชายทุ่งของเป็ดน้อย (สุทิศา พัฒนุช) และเกิดชอบพอกัน เขาสัญญาว่าจะมารับเธอไปอยู่กรุงเทพที่แม่และพี่น้องของเขาต่างรังเกียจเมื่อทราบว่าจะได้สะใภ้ชาวนาเข้ามาอยู่ร่วมด้วย ขณะที่ตระกูลนี้กำลังอยู่ในฐานะลำบาก ทางเดียวที่จะกู้สถานการณ์ได้คือ มรดกของเจ้าคุณปู่ (ม.ล.รุจิรา) ที่มีเงื่อนไขว่าศักดิ์ชัย ต้องหาเจ้าสาวที่ท่านพอใจเท่านั้น
ในงานเลี้ยงต้อนรับ ศักดิ์ศรี (จินฟง) น้องชายคนสุดท้องที่เพิ่งเรียนจบจากเมืองนอก เป้ดน้อยในชื่อใหม่ว่า วรรณวิไล ต้องขายหน้าโดยไม่รู้ตัวที่ทำกิริยาเปิ่นๆจากแผนของหญิงเล็ก (เมตตา รุ่งรัตน์) ผู้ตั้งชื่อให้และแสร้งทำดีเพื่อหาโอกาสกำจัดเธอ
บุญ (ธานินทร์ อินทรเทพ) หนุ่มบ้านเดียวกันและศักดิ์ศรี จึงช่วยกันวางแผนให้เป็ดน้อยปรากฏตัวใหม่เป็นที่ประทับใจของทุกคนรวมทั้งเจ้าคุณ ด้วยความร่วมมือของครูฝึกมารยาท (พูนสวสดิ์ ธีมากร) และพวกสามศักดิ์
เพลงเด่น.
แผ่นเสียงลองเพลย์ตราอัศวิน มีเพลงต้นฉบับ เช่น
แผ่นซิงเกิลสปีด 45 ตราเมโทรแผ่นเสียง หน้าแรก สามคำจากใจ โดย สุเทพ วงศ์กำแหง หน้าหลัง ตะวันรุ่น โดย นภา หวังในธรรม
เสด็จพระองค์ชายใหญ่ทรงทดลองสร้างเป็นละครทีวี ระหว่างปี พ.ศ. 2508-2509 และนับเป็นครั้งแรกที่ไม่เคยมีในหนังไทยเรื่องใดมาก่อน ได้แก่ การอัญเชิญทำนองเพลงพระราชนิพนธ์ "ใกล้รุ่ง" (คลอการประสานเสียง) ประกอบไตเติ้ล ,ภาพหมู่เมฆเคลื่อนตัวเร็วกว่าปกติซึ่งต้องใช้ฟิล์มมากขึ้นและเลนส์ถ่ายทำพิเศษสั่งจากต่างประเทศโดยเฉพาะ รวมทั้งบันทึกเสียงด้วยระบบเวสเทร็กซ์ที่ใช้ตามสตูดิโอใหญ่ของฮอลลีวูดสมัยนั้นซึ่งในเมืองไทยมีที่อัศวินแห่งเดียว นอกจากนี้ยังมีงานเพลงบอกเล่าถึงวีรกรรมของกองร้อยทหารสยามในเหตุการณ์สงครามโลกครั้งที่หนึ่ง ที่แนวชายแดนฝรั่งเศส (มีศักดิ์ นาครัตน์ ร้องแทนเสียง ม.ล.รุจิรา อิศรางกูร)
แม้จะมีความโดดเด่นในงานสร้างโดยเฉพาะช่วง 20 นาทีแรก หลังจากนั้นการลำดับเหตุการณ์ขาดความกระชับเท่าที่ควร บทสนทนาเกี่ยวกับนกยูงกินข้าวโพดมีความสับสนที่การพิมพ์บทหรือการพากย์ลงฟิล์ม หลายฉากและเพลงเกินความจำเป็น ผิดกับฉบับละครทีวีที่ไม่ยาวมากแต่ดูดีกว่า ซึ่งอาจเป็นสาเหตุที่ทำให้ฉบับภาพยนตร์มีกระแสแรงเพียงระยะแรกๆ เท่านั้น
กงล้ออธิฐาน
เฮลมุท โอบลิงเกอร์
เฮลมุท โอบลิงเกอร์  เกิดวันที่ 14 มีนาคม ค.ศ. 1973 ที่แชร์ดิง เป็นนักพายเรือแคนูสลาลอมชาวออสเตรียที่ร่วมเข้าแข่งขันตั้งแต่ยุคต้นทศวรรษ 1990 เขาได้รับรางวัลเหรียญทองแดงของการแข่งประเภทเค-วัน ในแคนูสลาลอมชิงแชมป์โลก 2003 ที่เอาก์สบูร์ก เขายังได้รับเหรียญรางวัลสี่เหรียญจากการแข่งขันชิงแชมป์ยุโรป (1 เหรียญทอง, 1 เหรียญเงิน และ 2 เหรียญทองแดง)
โอบลิงเกอร์ยังได้เข้าแข่งขันในโอลิมปิกฤดูร้อนห้าครั้ง โดยมีผลงานที่ดีที่สุดในอันดับที่สี่ของการแข่งประเภทเค-วัน ที่จัดขึ้น ณ ซิดนีย์ ใน ค.ศ. 2000
ส่วนภรรยาของเขา ฟีโอเลททา ได้รับรางวัลเหรียญทองแดงจากการแข่งประเภทเค-วัน หญิง ในโอลิมปิกฤดูร้อน 2008 ที่กรุงปักกิ่ง
อาเธอร์ กรีกอเรียน
อาเธอร์ กรีกอเรียน (Artur Grigorian) นักมวยสากลชาวอุซเบกิสถาน ซึ่งครองแชมป์โลกรุ่นไลทเวทขององค์กรมวยโลกได้อย่างยาวนานตั้งแต่ พ.ศ. 2539 – 2547 และเป็นแชมป์โลกในรุ่นนี้ที่ครองตำแหน่งต่อเนื่องกันได้ยาวนานที่สุด
กรีกอเรียนเกิดที่กรุงทัชเคนต์ สาธารณรัฐโซเวียตอุซเบกิสถาน ในขณะที่ยังเป็นส่วนหนึ่งของสหภาพโซเวียต เมื่อ 20 ตุลาคม พ.ศ. 2510 ในครอบครัวที่มีเชื้อสายอาร์เมเนีย เริ่มชกมวยสากลสมัครเล่นมาก่อน เคยเข้าแข่งขันในกีฬาโอลิมปิกที่บาร์เซโลนาเมื่อ พ.ศ. 2535 ในนามทีมรวม (สหภาพโซเวียตเดิม) แต่แพ้นักมวยจากเกาหลีใต้ตกรอบสอง จากนั้น จึงหันมาชกมวยสากลอาชีพที่เยอรมันเมื่อ พ.ศ. 2537 โดยขึ้นชกครั้งแรกเมื่อ 10 เมษายน พ.ศ. 2537 ชนะน็อค ฮวน ทับส์ ยก 2 และในการชกครั้งที่ 4 เท่านั้น กรีกอเรียนก็ได้ครองแชมป์เงารุ่นไลท์เวทของเยอรมัน ต่อมา ใน พ.ศ. 2538 กรีกอเรียนได้ครองแชมป์เงารุ่นไลท์เวทของ WBO เมื่อ 1 เมษายน พ.ศ. 2538 ชนะน็อค อันโตนีโอ สตราเบลโล ยก 8 ป้องกันตำแหน่งไว้ได้ 1 ครั้ง จากนั้น ขึ้นชิงแชมป์โลกรุ่นไลทเวทขององค์กรมวยโลกที่ว่างลงเนื่องจากออสการ์ เดอ ลา โฮยา สละตำแหน่งเมื่อ 13 เมษายน พ.ศ. 2539 ชนะน็อค อันโตนีโอ ริเวียรา ยก 12 ได้ครองแชมป์โลกขณะอายุได้ 29 ปี
จากนั้น กรีกอเรียนป้องกันแชมป์โลกรุ่นนี้ได้ต่อเนื่องถึง 17 ครั้ง ตั้งแต่ พ.ศ. 2539 – 2547 เป็นเวลา 7 ปี 8 เดือน 20 วัน โดยไม่พ่ายแพ้ให้ใครเลย ซึ่งจัดเป็นสถิติโลกในรุ่นนี้ กรีกอเรียนพบกับความพ่ายแพ้ครั้งแรกและครั้งเดียวในชีวิต เมื่อขึ้นชกป้องกันตำแหน่ง แพ้คะแนน อาเซลิโญ ไพรตัส เมื่อ 3 มกราคม พ.ศ. 2547 เสียแชมป์โลกไปขณะที่กรีกอเรียนอายุถึง 37 ปีแล้ว โดยก่อนหน้าจะชกกับไพรตัส กรีกอเรียนบาดเจ็บที่หัวไหล่จนต้องเข้ารับการผ่าตัด หลังจากเสียแชมป์ กรีกอเรียนขึ้นชกอีกเพียง 2 ครั้ง โดยขึ้นชกนอกรอบเมื่อ 11 กันยายน พ.ศ. 2547 ชนะน็อค วาลิเล เออร์เท็กซ์ ยก 4 แล้วหยุดชกไป 5 ปี กลับมาชกอีกครั้งเมื่อ 24 กุมภาพันธ์ พ.ศ. 2552 ชนะคะแนน อีร์คอร์ คีร์โครอฟ ขณะที่อายุ 42 ปี จากนั้น กรีกอเรียนก็ไม่ได้ขึ้นชกอีกเลย ปัจจุบันเป็นเทรนเนอร์อยู่ในเยอรมัน
ปัญหาวิถีสั้นสุดแบบแหล่งต้นทางเดียว
ทรชนคนสวย
ทรชนคนสวยภาพยนตร์ไทยแนวสายลับผจญภัย ระบบ 35 มม. ซูเปอร์สโคป สีอีสต์แมน เสียง (พากย์)ในฟิล์ม ของละโว้ภาพยนตร์ กำกับและอำนวยการสร้างโดย หม่อมอุบล ยุคล ณ อยุธยา ฉายที่ โรงภาพยนตร์เฉลิมเขตร์ พ.ศ. 2510
นำแสดงโดย มิตร ชัยบัญชา และ มิสจิ้นหลู ดาราสาวชาวไต้หวัน ร่วมด้วย แมน ธีระพล ,รุจน์ รณภพ ฯลฯ
ในยุคสายลับอังกฤษ "เจมส์ บอนด์ 007" เริ่มปรากฏตัวบนจอเงิน ตั้งแต่ พ.ศ. 2505-2507 ตามด้วยคู่จารชนทางจอแก้ว "จอมเพชฌฆาต 707 (The Man From U.N.C.L.E.) "ทางสถานีกองทัพบทช่อง 7 (ขาวดำ) สนามเป้า-รัชฟิล์มทีวี และคู่นักสืบมาดผู้ดีใน "ขวัญใจสายลับ (The Avengers)" ทางไทยทีวีช่อง 4 บางขุนพรหม ช่วง พ.ศ. 2508-2510 มาถึงจุดสูงสุดทั่วโลกและเมืองไทย จนเกิดกระแสทั้งในและต่างประเทศตามมาอีกหลายเรื่อง
เป็นหนึ่งในภาพยนตร์แนวดังกล่าวที่พยายามนำเสนอความแปลกใหม่ หลังจากความสำเร็จอย่างสูงของ "เพชรตัดเพชร" ของ สหการภาพยนตร์ไทย และ "กระเบนธง" ของ ส.อาสนจินดาภาพยนตร์ เมื่อ พ.ศ. 2509
อดีตนายตำรวจหนุ่มตัดสินใจออกตามล่าแก๊งค้ายาเสพติดเพียงลำพัง แม้จะเป็นการฝ่าฝืนกฎหมายที่เขาเคยรับใช้ก็ตาม กระทั่งได้พบหลิน ลูกสาวอดีตหัวหน้าแก๊งคนก่อน ผู้เข้ามาร่วมมือกับนายตำรวจหนุ่มในการทลายแก๊ง เพื่อล้างแค้นคนที่สังหารพ่อเธอแล้วขึ้นครองอำนาจแทน ในขณะเดียวกันนักสืบไทยจากหน่วยต้านยาเสพติด ก็เข้ามาพัวพันกับการตามล่าล้างแค้นภายในแก๊งครั้งนี้ด้วย
หนังไทยเรื่องแรกที่มีการทำทริคภาพระยะไกลของเรือดำน้ำขนาดใหญ่ และฉากภายในที่มีรายละเอียดของอุปกรณ์ต่างๆ (ออกแบบสร้างฉากโดย อาจารย์ทวีศักดิ์ เสนาณรงค์ ) ,ห้องติดตั้งเรดาร์เซ็นเซอร์ผู้บุกรุก เครื่องมือล้ำสมัยอื่นๆ สติ๊กเกอร์ยาสลบ ฯลฯ รวมทั้งฉากเรือดำน้ำระเบิดใต้ทะเล (ทำเทคนิคที่แล็บฮ่องกง) ตลอดจนเพลงฮิตรางวัลแผ่นเสียงทองคำพระราชทาน "แมวเหมียว" ของคณะสามศักดิ์
ใช้สถานที่ถ่ายทำที่โรงถ่ายวังละโว้ ซอยพร้อมมิตร ถ.สุขุมวิท ฉากภายนอกในกรุงเทพและจังหวัดทางภาคใต้ของเมืองไทย
แม้โครงเรื่องน่าติดตามแต่ไม่ประสบความสำเร็จทั้งการฉายครั้งแรกและสัปดาห์โปรแกรมพิเศษประจำปี
เคยเผยแพร่เป็นแถบวีดิทัศน์ตลับ (Video Cassette) ของมูลนิธิหนังไทย เมื่อ พ.ศ. 2540
กราฟถ่วงน้ำหนัก
วัตถุเวทมนตร์ในแฮร์รี่ พอตเตอร์
ต่อไปนี้เป็นรายการวัตถุเวทมนตร์ในนวนิยาย "แฮร์รี่ พอตเตอร์"
ดาบของกริฟฟินดอร์.
ดาบของกริฟฟินดอร์ ตีโดยก็อบลิน เดิมเป็นของก็อดดริก กริฟฟินดอร์ คุณสมบัติของดาบที่ตีโดยก็อบลินคือ ไม่ต้องทำความสะอาด และจะดูดซับแต่พลังที่ทำให้ดาบแข็งแกร่งมากขึ้นเท่านั้น
ในแฮร์รี่ พอตเตอร์ กับห้องแห่งความลับ แฮร์รี่พบดาบในหมวกคัดสรร และใช้ฆ่าบาซิลิสก์
ในแฮร์รี่ พอตเตอร์ กับเจ้าชายเลือดผสม ดัมเบิลดอร์ใช้ดาบกริฟฟินดอร์ในการทำลายแหวนของตระกูลกอนต์
ในแฮร์รี่ พอตเตอร์ กับเครื่องรางยมทูต รอนใช้ดาบทำลายล็อกเก็ตของสลิธีริน, เนวิลล์ ลองบัตท่อมฆ่างูนากินี
น้ำยาสรรพรส.
น้ำยาสรรพรส
เป็นน้ำยาชนิดหนึ่ง โดยผู้ที่ดื่มน้ำยานี้ จะสามารถเปลี่ยนร่างเป็นคนอื่นได้ชั่วคราวเป็นเวลา 1 ชั่วโมง เป็นน้ำยาที่ค่อนข้างปรุงยาก และใช้เวลาปรุงเกือบ 1 เดือน โดยน้ำยานี้จะเปลี่ยนรูปร่างและเสียงของผู้ใช้ไปตามคนที่ต้องการจะเปลี่ยนร่างเป็น แต่จะไม่เปลี่ยนชุดตาม
ส่วนผสมที่ใช้นั้นมีดังเช่น แมลงวันลาซีลวิง ลูกไม้ ผงเขาไบคอร์น คราบงูพิษบูมแสลง ส่วนหนึ่งจากร่างกายคนที่จะปลอมตัว ฯลฯ
น้ำยาสรรพรสถูกใช้ในแฮร์รี่ พอตเตอร์หลายครั้ง โดยครั้งแรกใช้ในแฮร์รี่ พอตเตอร์ กับห้องแห่งความลับ เฮอร์ไมโอนี่เป็นคนปรุง เพื่อสืบว่ามัลฟอยเป็นทายาทของสลิธีรินหรือไม่
เครื่องรางยมทูต.
เครื่องรางยมทูต  เป็นของวิเศษในหนังสือนิทานของบีเดิลยอดกวี และเป็นกุญแจสำคัญในการไขเรื่องราวทั้งหมดในแฮร์รี่ พอตเตอร์ กับเครื่องรางยมทูต เชื่อกันว่า ผู้ครอบครองทั้งหมดจะกลายเป็น "นายแห่งความตาย" หรือ "นายแห่งยมทูต" มี 3 สิ่ง ได้แก่ ผ้าคลุมล่องหน หินชุบวิญญาณ และไม้กายสิทธิ์เอลเดอร์
ผ้าคลุมล่องหน.
เดิมเป็นของ อิกโนตัส เพฟเวอเรลล์ น้องคนสุดท้องของตระกูลเพฟเวอเรลล์ และถูกส่งไปเรื่อย ๆ แบบรุ่นต่อรุ่น จนถึงเจมส์ พอตเตอร์ ระหว่างนั้นก่อนวันที่เจมส์และลิลี่ พอตเตอร์ถูกสังหาร อัลบัส ดัมเบิลดอร์ได้ขอยืมผ้าคลุมล่องหนไปตรวจสอบ และเมื่อแฮร์รี่เข้าเรียนที่ฮอกวอตส์ ดัมเบิลดอร์จึงคืนผ้าคลุมล่องหนให้ ผ้าคลุมล่องหนอันนี้ไม่เหมือนผ้าคลุมล่องหนทั่วไป ตรงที่มันสามารถทำให้ผู้ใช้สามารถล่องหนได้อย่างแท้จริง ไม่มีวันเสื่อมสภาพหรือฉีกขาด และไม่มีคาถาใดใช้กับผ้านี้ได้ผล (อ้างอิงจากเล่ม 7 ตอนที่พวกแฮร์รี่ลักลอบเข้าไปในหมู่บ้านฮอกส์มี้ดแล้วคนพยายามจะใช้คาถาเรียกของกับผ้าคลุมแต่ไม่ได้ผล)
หินชุบวิญญาณ.
เดิมเป็นของแคดมัส เพฟเวอเรลล์ พี่คนรอง ที่ปรารถนาจะนำหญิงที่เขารักกลับคืนมาจากความตาย แต่เมื่อเขาได้นำหญิงคนนั้นกลับมาจากความตาย หญิงคนนั้นอยู่กับเขาในรูปแบบของวิญญาณ เขาจึงเสียใจและตรอมใจตายในที่สุด หินชุบวิญญาณถูกตกทอดมาสู่มาโวโล่ ก๊อนท์ ในลักษณะของแหวนประจำตระกูลก๊อนท์ โดยไม่รู้ว่ามันคือหินชุบวิญญาณ และก็ได้กลายเป็นฮอร์ครักซ์ชิ้นหนึ่งของโวลเดอมอร์ หลังจากนั้นดัมเบิลดอร์ค้นหาและทำลายฮอร์ครักซ์ ในแฮร์รี่ พอตเตอร์กับเครื่องรางยมทูต ดับเบิลดอร์ส่งหินชุบวิญญาณให้แฮร์รี่ พอตเตอร์โดยใส่ในลูกสนิชสีทอง เมื่อแฮร์รี่จะเข้าไปในป่าต้องห้ามเพื่อพบโวลเดอมอร์ ก่อนจะไปพบ เขาได้เปิดลูกสนิทสีทองให้หินชุบวิญญาณปรากฏขึ้นและได้หมุนมัน 3 รอบ และร่างวิญญาณของ ลิลลี่ เจมส์ ซีเรียส และรีมัสก็ปรากฏตัว หลังจากนั้นแฮร์รี่ก็ได้ทิ้งหินชุบวิญญาญไว้ในป่าต้องห้ามและหายสาปสูญไปตลอดกาล
ไม้กายสิทธิ์เอลเดอร์.
เจ้าของคนแรก คือ แอนตีโอ๊ก เพฟเวอเรลล์ ขณะที่เขาเมาเหล้าองุ่นอยู่ในโรงเตี๊ยมแห่งหนึ่งก็ถูกฆ่าตาย แล้วไม้กายสิทธิ์เอลเดอร์ก็เปลี่ยนเจ้าของมาเรื่อย ๆ ผ่านการฆ่า หายไปจากหน้าประวัติศาสตร์จนมาอยู่กับเกรโกโรวิตซ์ ช่างทำไม้กายสิทธิ์ แล้วก็ถูกเกลเลิร์ต กรินเดลวัลด์ขโมยไป กรินเดอร์วัลด์ใช้ไม้กายสิทธิ์ทำเรื่องเลวร้าย จนดัมเบิลดอร์ตระหนักว่าเขาเป็นคนเดียวที่สามารถสยบกรินเดลวัลด์ได้ ดัมเบิลดอร์จึงจัดการกับกรินเดอร์วัลด์และยึดไม้กายสิทธิ์มาครอบครอง
ในแฮร์รี่ พอตเตอร์กับเครื่องรางยมทูต โวลเดอมอร์ต้องการเป็นเจ้าของไม้กายสิทธิ์ จึงไปที่หลุมศพของดัมเบิลดอร์และยึดไม้กายสิทธิ์มาแต่ก็ไม่สามารถใช้มันได้เท่าที่ควร โวลเดอมอร์จึงเข้าใจว่าสเนปเป็นเจ้าของไม้เพราะสเนปเป็นคนฆ่าดัมเบิลดอร์ จึงเรียกมาสังหารทิ้ง แต่ความจริง เดรโก มัลฟอยเป็นเจ้าของไม้กายสิทธิ์เพราะเสกคาถาปลดอาวุธใส่ดัมเบิลดอร์ในคืนที่เขาเสียชีวิต และแฮร์รี่เป็นผู้ปลดอาวุธเดรโก มัลฟอย แฮร์รี่จึงเป็นเจ้าของไม้กายสิทธิ์เอลเดอร์ โวลเดอมอร์ตายเพราะถูกคำสาปพิฆาตที่เสกโดยไม้กายสิทธิ์เอลเดอร์เพื่อฆ่าแฮร์รี่สะท้อนกลับ (ไม้กายสิทธิ์จะไม่ทำร้ายนายตัวเอง) หลังสงครามยุติ แฮร์รี่ตัดสินใจใช้ไม้กายสิทธิ์เอลเดอร์ซ่อมไม้กายสิทธิ์เก่าของตัวเองและนำไม้เอลเดอร์ไปคืนที่หลุมศพของดัมเบิลดอร์ และปกปิดเป็นความลับเพราะเชื่อว่าถ้าไม่มีใครมาแย่งไม้ไปจากแฮร์รี่อีก ไม้กายสิทธิ์เอลเดอร์ก็จะหมดพลังไปหลังจากที่เขาตายตามธรรมชาติ
สัญลักษณ์ของเครื่องรางยมทูตคือรูปสามเหลี่ยม มีเส้นตรงทับวงกลม ซึ่งทั้งสามสัญลักษณ์สามารถตีความหมายออกมาได้ ซึ่งทั้งสามสิ่งหมายถึงเครื่องรางยมทูตทั้งสามนั่นเอง โดยทั้งสามสัญลักษณ์จะตีความหมายได้เป็นเครื่องรางยมทูตสามชิ้นด้วยกันนั่น คือ
ด้วย ความเข้าใจผิดของสัญลักษณ์ของเครื่องรางยมทูต ใครต่อใครหลายคนต่างพากันคิดว่า เป็นสัญลักษณ์ของพ่อมดศาสตร์มืดผู้เคยโด่งดัง ในนามกรินเดลวัลด์ แท้ที่จริงแล้วเขาคือหนึ่งในผู้เชื่อในนิทานสามพี่น้อง นิทานของบีเดิลยอดกวี และออกติดตามมัน
แผนที่ตัวกวน.
แผนที่ซึ่งแสดงให้เห็นว่า ใครขยับไปทางไหนหรืออะไรอยู่ที่ไหนในฮอกวอตส์ แฮร์รี่ได้มาจากสองพี่น้องเฟร็ดและจอร์จ วีสลีย์ซึ่งขโมยมาจากห้องทำงานของฟิลช์ ถูกสร้างขึ้นโดย จันทร์เจ้า เขาแหลม เท้าปุย และ หางหนอน เพื่อช่วยในการกลายร่างมนุษย์หมาป่าของรีมัส ลูปิน ในสมัยที่พ่อของแฮร์รี่ยังเรียนอยู่ที่โรงเรียนฮอกวอตส์ ในรูปปกติจะอยู่ในรูปกระดาษเปล่า ถ้าต้องการดูให้ใช้ไม้กายสิทธ์เเตะแผนที่แล้วพูดว่า "ข้าขอสาบานอย่างจริงจังว่าข้า นั้นหาความดีมิได้" และเมื่อใช้เสร็จจะต้องซ่อนแผนที่โดยการใช้ไม้กายสิทธ์แตะที่แผนที่แล้วพูด ว่า "แผนลวงสำเร็จแล้ว" ในแฮรี่ พอตเตอร์กับนักโทษแห่งคุกอัซคาบัน แฮร์รี่ได้เจอชื่อของปีเตอร์ เพ็ตติกกรูว์ ซึ่งเชื่อว่าตายไปแล้วบนแผนที่นี้ ต่อมา ในแฮร์รี่ พอตเตอร์กับถ้วยอัคนี แฮร์รี่ได้เจอชื่อของบาร์ทีเมียส เคร้าช์ เจ้าหน้าที่กระทรวงเวทมนตร์ซึ่งเป็นคณะกรรมการในการประลองไตรภาคีกำลังพยายามเข้าไปค้นห้องคุกใต้ดินของสเนป (แท้จริงแล้วเป็นลูกชายของบาร์ทีเมียส เคร้าช์ซึ่งมีชื่อเหมือนกัน รู้จักกันทั่วไปด้วยชื่อ บาร์ทีเมียส เคร้าช์ จูเนียร์) แล้วแฮร์รี่ก็ตามไปดูด้วยผ้าคลุมล่องหน เกือบถูกสเนปจับ โชคดีที่ อลาสเตอร์ มู้ดดี ช่วยไว้ได้ และเขาก็ประทับใจแผนที่ตัวกวน จึงขอยืมใช้จากแฮร์รี่มา